OzLabs/hebrew-wiki-articles huggingface dataset:
היכל התרבות פתח תקווה

היכל התרבות פתח תקווה ע"ש דב תבורי או בשמו הרשמי היכל פיס לתרבויות ואומנויות הוא אולם הקונצרטים והתיאטרון המרכזי בפתח תקווה.

ההיכל נחנך ב-30 באוגוסט 2003, ונערכו בו מאות מופעים מהארץ ומחו"ל שהועלו על במת ההיכל מיום פתיחתו. ההיכל מעלה על בימתו מופעים של תיאטרון, מוזיקה ומחול מהארץ ומהעולם, מופעי בידור, טקסים, כנסים, ותערוכות מתחלפות בחללי ההיכל, בהתאמה לילדים, נוער ולמבוגרים.

בשנת 2022 נפתחה שלוחה של בית הספר למוזיקה רימון שמיועדת לבני נוער. עד לפתיחה זו היה בית ספר אחר לאומנויות הבמה, ושני החדרים שימשו להרצאות. וכמו כן באותה שנה, נפתח שם גם מרכז לחקר השואה. 

== מבנה האולם ==
באולם ישנם 653 מושבים המתפרשים על 19 שורות, וביציע ישנם 148 מושבים בארבע שורות, וסך הכל ישנם 801 מושבים. כרבע מיליון אנשים פוקדים את ההיכל מדי שנה, הוא לא פועל בשבת ובתשעת הימים.

ההיכל בעל נגישות לנכים, ומותקנת מערכת עזר לכבדי שמיעה בסיוע המוסד לביטוח לאומי.

==גלריית תמונות==
<gallery>
קובץ:היכל_התרבות_פתח_תקווה_אולם.jpg|האולם בהיכל
File:Heichal HaTarbut Petah Tikva 1.jpg|חזית מבנה היכל התרבות פתח תקווה ע"ש דב תבורי
File:Heichal HaTarbut Petah Tikva 2.jpg|חזית מבנה היכל התרבות פתח תקווה ע"ש דב תבורי
</gallery>

== קישורים חיצוניים ==

* 
* [https://www.melabes.co.il/tag/היכל-התרבות-פתח-תקווה היכל התרבות פתח תקווה], באתר מלאבס

קטגוריה:פתח תקווה: מבנים
קטגוריה:ישראל: אולמות קונצרטים
קטגוריה:פתח תקווה: תרבות
לאנדק

לאנדק (בגרמנית: Landeck) היא עיירה במדינת טירול שבאוסטריה והעיר הראשית במחוז לאנדק.

==גאוגרפיה==
לאנדק שוכנת בחלק המערבי של טירול (Tyrolean Oberland) בגובה של 820 מטרים מעל פני הים. העיירה ממוקמת בעמק הנהר אין, במקום בו נשפך אליו נהר הסאנה. מצפון ללאנדק מתנשא רכס הרי הלכטל (Lechtaler Alpen), שהוא חלק מרכס האלפים הגיריים הצפוני ומדרום אליה מתנשאים הרכסים אוצטל (Ötztaler Alpen) וסמנאון (Samnaungruppe) שהם חלק מהאלפים המרכז-מזרחיים.

עמק הנהר אין הוא נתיב תחבורה חשוב העובר מטירול מערבה וחוצה את מסיב ארלברג. מדרום לעיירה, מעבר רשן, שעל קו פרשת המים של הרי האלפים, מוביל לכוון אזור וינשגאו שבנפת דרום טירול שבאיטליה.

==היסטוריה==
בתקופה הרומית, עברה דרך קלאודיה אוגוסטה (Via Claudia Augusta) דרך מעבר רשן ודרך עמק הנהר אין, וקישרה בין חצי האי האפניני לבין פרובינקיית רייטיה שנכבשה בשנת 15 לפנה"ס. בימי הביניים נותר העמק כצומת של דרכי סחר חשובות שהובילו לאאוגסבורג דרך מעבר פרן ומערבה דרך ארלברג. החל מסוף המאה ה-13 שלטו באזור רוזני טירול מבית גוריציה ממעוזם שבטירת לאנדק.

עד 1867 הייתה לאנדק (שאז נכתב שמה באיות Landek) חלק מממלכת הבסבורג (החל מ-1804 האימפריה האוסטרית), למעט תקופה קצרה במהלך המלחמות הנפוליאוניות בין השנים 1806 – 1814), כאשר היא הועברה לשליטת ממלכת בוואריה יחד עם כל טירול. בעקבות הפשרה האוסטרו-הונגרית של 1867, היא הייתה לחלק מהחלק האוסטרי של האימפריה האוסטרו-הונגרית. באותה שנה שונה כיתוב שמה ל-Landeck. לאחר 1893 שונה שמה ל"לאנדק בטירול" (Landeck in Tirol). באותן תקופות היה הייתה לבירת המחוז הנושא את אותו שם, אחד מ-21 המחוזות של טירול. החל מ-1782 החל להיסלל הכביש הראשון שחצה את מעבר ההרים ארלברג לבקשתו של יוזף השני, קיסר האימפריה הרומית הקדושה. הכביש הורחב משמעותית עד 1824. ב-1883 חוברה לאנדק למסילת הברזל של ארלברג. ב-1904 הועלה מעמדה לזה של עיר שוק וב-1923 הוענקו לה לבסוף זכויות של עיירה.

לאנדק גם שמשה כבסיס צבאי לכוחות ההרריים האוסטרים לפני מלחמת העולם השנייה, שמאוחר יותר היו לחלק מהוורמאכט הגרמני.

לאחר האנשלוס, בו סופחה אוסטריה לגרמניה הנאצית, מוזגה לאנדק ב-1939 עם העיירה צאמס השכנה. אף על פי כן, פוצלו שתי העיירות מחדש לאחר תום המלחמה. בלאנדק פעל גם מחנה עקורים מטעם אונרר"א, כאשר היא הייתה בתחומי אזור הכיבוש הצרפתי.

==קישורים חיצוניים==

* 
* [https://www.tyrol.tl/en/tyrol/oberinntal/landeck/ מידע על לאנדק באתר של טירול]

==הערות שוליים==

קטגוריה:טירול: ערים
האגודה העולמית לדיני נזיקין

האגודה העולמית לדיני נזיקין (World Tort Law Society) היא ארגון מחקר בינלאומי העוסק בדיני נזיקין.

האגודה נוסדה בשנת 2012 על בסיס שיתוף פעולה בין מוסדות מחקר בארצות הברית, אירופה וסין. תכליתה לשמש פורום לדיון על סוגיות חשובות והתפתחויות בדיני נזיקין במבט השוואתי גלובאלי. הנשיא הראשון של הארגון היה פרופ' הלמוט קוציול מאוניברסיטת וינה שבאוסטריה והנשיא השני הוא פרופ' יאנג לישין מאוניברסיטת רנמין שבסין. הארגון מקיים פעם בשנתיים כנס ממושך המתמקד בקטגוריה מסוימת של אירועי נזיקין ובעקרונות הכלליים של דיני נזיקין. כנסי עבר נערכו בחרבין שבסין, בווינה שבאוסטריה ובוינסטון סיילם שבארצות הברית.

חברות בארגון מחייבת אישור בהצבעה של ההנהלה ושל החברים המכהנים, והיא מבוססת על המוניטין הבינלאומי של המועמד. בארגון מכהנים כיום כ-25 החוקרים הבולטים בתחום המייצגים מדינות ושיטות משפט שונות. בין היתר, את ארצות הברית מייצגים פרופ' ג'ון גולדברג מאוניברסיטת הרווארד, פרופ' קת'רין שארקי מאוניברסיטת ניו יורק ופרופ' מייקל גרין מאוניברסיטת וייק פורסט. את גרמניה מייצג פרופ' גרהארד וגנר מאוניברסיטת הומבולדט. את צרפת מייצג פרופ' ז'אן-סבסטיאן בורגטי מאוניברסיטת פריז. ואת ישראל מייצג פרופ' רונן פרי מאוניברסיטת חיפה.

==קישורים חיצוניים==
* 

קטגוריה:דיני נזיקין
קטגוריה:אגודות מדעיות
עזרא לניאדו

עזרא לניאדו (נפטר ב-29 בספטמבר 1990) היה ראש המועצה המקומית טירת כרמל, מורה, מחנך, מנהל בית ספר וחוקר קהילות ישראל.

== ביוגרפיה ==
עזרא לניאדו נולד בעיר מוסול שבעיראק, שם שימש כמורה וכמנהל בבית הספר אליאנס וכיהן כראש תנועת החלוץ הציונית שפעלה להעלאת יהודי מוסול לישראל.

עלה לארץ בשנת 1951, שירת בנח"ל והיה ממקימי קיבוץ נחל עוז בגבול רצועת עזה.

בשנת 1959 נבחר לראשות המועצה המקומית טירת כרמל. בתפקידו פעל נמרצות לשכן את תושבי המעברות בבתי קבע, לפתח תעשייה ומקורות תעסוקה ולהקמה וחיזוק תשתית החינוך ביישוב.

כיהן כראש המועצה עד לשנת 1965 ושוב בשנים 1968-1969.

עזרא עסק בחקר קהילות ישראל ותרם תרומה חשובה במחקרו על יהדות מוסול. בספריו ובמאמריו הוא העמיד גל עד לקהילה עתיקת שורשים זו.

ייסד את ארגון יהודי מוסול, עמד בראשו והיה לראש מרכז מורשת יהדות מוסול בטירת כרמל.

במקביל לעיסוקיו ולתפקידיו הרבים שימש כמורה ומחנך, הוא ראה ייעודו בחינוך ופעל כל ימיו לחינוך לערכים, לסובלנות, לדו קיום, לאהבת אדם, אהבת הארץ ואהבת הטבע.

שימש כמנהלו השני של בית הספר השש שנתי "שיפמן" בטירת כרמל.

== לקריאה נוספת ==
* עזרא לניאדו, יהדות מוצל מגלות שומרון עד מבצע עזרא ונחמיה, המכון לחקר יהדות מוצל, תשמ"א

2017 11
קטגוריה:ראשי מועצת טירת כרמל
קטגוריה:ישראלים ילידי עיראק
קטגוריה:ישראלים שנפטרו ב-1990
יחסי ארצות הברית – ברוניי

יחסי ארצות הברית–ברוניי הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין אומת ברוניי. היחסים בין השתיים החלו בערך מהמאה ה-19. שתי המדינות חתמו על הסכם שלום, ידידות, מסחר וניווט בשנת 1850, שנותר בתוקף היום. ארצות הברית החזיקה בקונסוליה בברוניי בין השנים 1865–1867.

== ייצוג ==
* ארצות הברית מחזיקה בשגרירות אשר ממוקמת בבנדר סרי בגוואן.
* ברוניי מחזיקה בשגרירות הנמצאת בוושינגטון הבירה.

== ביקורים מדרג גבוה ==
בדצמבר 2002 ביקר הסולטאן של ברוניי בוושינגטון. כמו כן, בשנת 2013, הנשיא ברק אובמה היה אמור לבקר בברוניי כחלק מפסגת 'ASEAN', אולם בשל השבתת ממשלת ארצות הברית, מזכיר המדינה ג'ון קרי החליף את אובמה.

כמה חודשים לאחר מכן, הסולטאן של ברוניי יצא לביקור ממלכתי בארצות הברית ופגש את אובמה.

== היסטוריה ==
ארצות הברית הכירה בעצמאותה של ברוניי מבריטניה ב-1 בינואר 1984, ופתחה שגרירות בבנדר סרי בגוואן באותו תאריך. ברוניי פתחה את שגרירותה בוושינגטון בדצמבר 1984. הכוחות המזוינים של ברוניי עוסקים בתרגילים משותפים, בהכשרות ובשיתופי פעולה צבאיים אחרים עם ארצות הברית. 

ב-29 בנובמבר 1994 נחתם מזכר הבנות בנושא שיתוף פעולה ביטחוני.

== ראשי השגרירות בארצות הברית ==
* השגריר - אמילי מ. פלקנר.
* סגן ראש המשלחת - מארק ס. דייקר.
* מנהל פוליטי / כלכלי / קונסולרי - פאוסטו דגוזמן.
* קצין לענייני ציבור - אדוארד פינדלי.
* קצין ניהול - שירז ווהאג'.

==קישורים חיצוניים==
גלדן מפוספס

גלדן מפוספס המכונה גלדן הפיג'מה (שם מדעי: Poroderma africanum) הוא מין של כריש ממשפחת הגלדניים החי רק במי החופים שמדרום לדרום אפריקה, באזור כף התקווה הטובה.
== מאפיינים ==
הגלדן המפוספס מגיע לאורך 1.1 מטר ומשקלו עד 8 ק"ג. הוא בעל סנפירי חזה קצרים ואין לו סנפיר גבי אלא רק בקצה הגב, בסמוך לזנב. הוא מותאם לתנועה בקרבה לקרקעית ואינו שוחה הרבה. צבעו אפור עם רצועות אופקיות בצבע כחול כהה. הראש גדול עם עיניים חסרות אישונים ו-2 בינים בקצה פיו.

הכריש מצוי בימים ממוזגים רדודים עד עומק 100 מ' סביב יערות אצות מסוג Ecklonia. הוא טורף של יצורים קטנים ובעיקר של חסרי חוליות ימיים כמו תולעים, כוכבי ים, חלזונות, דיונונים ותמנוניים, דגי קרקעית כמו עפיאניים, בקליים, טריגליים ומיקסינות ואף דגי סחוס קטנים.

הוא עצמו נטרף על ידי כרישים גדולים יותר כמו הכריש שש-זימי רחב-אף.

כריש זה מטיל ביצים אותם הוא קושר לאצות עד לבקיעתם.

==קישורים חיצוניים==

==הערות שוליים==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:גלדניים
קטגוריה:דגי האוקיינוס ההודי
קטגוריה:דגי ים באפריקה הדרומית
טרפיד משונן

טרפיָד משונן<ref></ref> (שם מדעי: Lysiosquillina maculata) הוא מין סרטן מהסדרה טרפיָדים החי במי האזור האינדו פסיפי ממזרח אפריקה ועד איי גלאפגוס והוואי. 

זהו מין טורף היכול להגיע לאורך 40 ס"מ והוא המין הגדול בין הטרפידים. הוא בעל גוף מוארך ומפוספס בכחול ובקצהו ראש קטן עם מחושים ועיניים משוכללות מאוד וטפרים גדולים ומשוננים המזכירים את טפריו של גמל שלמה ומיועדות לאותה מטרה.

טרפיָד זה אורב במאורתו לטרף לא זהיר וכשהטרף מתקרב הוא שולף את טפריו וממהר לתפוס אותו. הוא ניזון בעיקר מדגים ומסרטנים אחרים. הם גם לא יהססו לטרוף טרפידים אחרים.

הטרפידים המשוננים חיים בזוגות של זכר ונקבה אך לעיתים הזכר יבגוד בנקבה וינטוש אותה לטובת נקבה גדולה יותר.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1793
קטגוריה:טקסונים שתוארו בידי יוהאן כריסטיאן פבריציוס
קטגוריה:טרפידים
קטגוריה:בעלי חיים באוקיינוס השקט
שפתן ראשתני קליפורני

שפתן ראשתני קליפורני (שם מדעי: Semicossyphus pulcher) הוא מין של דג ממשפחת השפתוניים המצוי בימים הרדודים של מערב האוקיינוס השקט לחופי אמריקה.
== מאפיינים ==
זהו אחד מהגדולים שבשפתניים והוא יכול להגיע לאורך 91 ס"מ ולמשקל 16 ק"ג. הדג יכול לחיות מעל 20 שנה ובאופן מפתיע כל הדגים נולדים כנקבות וחלקם מחליפות את מינם לזכרים כשהם בשיא גודלם (45 ס"מ בערך). הזכרים גדולים בהרבה מהנקבות.

הדגים בעלי ראש מגודל בצבע כחול כהה עם לסת תחתונה לבנה ושפתיים אדומות מאוד ובעלות שיניים חדות וגדולות, הגוף ורוד, כחול כהה ומעט ירקרק והזנב והסנפירים כחולים.

הם טורפים החיים במים קרירים שופעי אצות קלפ ענקיות וצמחי ים שבהם יצורים רבים. השפתן מחפש בין האבנים והאצות חסרי חוליות גדולים כמו לובסטרים, קיפודי ים ורכיכות משוריינות. שיניו של השפתן גדולות ועוזרות לו למחוץ את טרפו.

השפתן מצוי בסכנת הכחדה בעיקר עקב דיג יתר ועקב הסתבכות ברשתות דיג.

==קישורים חיצוניים==

==הערות שוליים==

קטגוריה:טקסונים שתוארו בידי ויליאם אורייל איירס
קטגוריה:שפתוניים
קטגוריה:בעלי חיים שתוארו ב-1854
קטגוריה:דגי מפרץ קליפורניה
שש-זימי רחב-אף

שש-זימי רחב-אף (שם מדעי: Notorynchus cepedianus) הוא מין יחיד בסוגו של כריש מסדרת השש זימאים.
== מאפיינים ==
כריש זה קרוב למין שש-זימי אפור אך קטן ממנו בהרבה. ועדיין הוא גדל לאורך מקסימלי של ולמשקל של 107 ק"ג. הוא בעל ראש וחוטם רחב ועיניים גדולות לבנות. אין לו סנפיר גבי ורק סנפירי גב קטנים בקצה זנבו והוא בעל סנפירים שטוחים מעט. הכריש בעל 7 מכסי זימים.

הכריש מצוי בכל האוקיינוסים אך בעיקר סביב החופים הקרים של רוב היבשות. הוא נמצא בחופי סין, יפן, אוסטרליה, ניו זילנד, חופי קנדה, ארצות הברית, צ'ילה,
ארגנטינה ודרום אפריקה. הכריש מצוי עד לעומק 570 מטר ונפוץ בקרבת הקרקעית. הוא מחבב במיוחד מים שופעי אצות קלפ ענקיים, בתוכם מיני טרף רבים.

כריש זה הוא טורף על הניזון מדגים שונים, תמנונים ורכיכות נוספות, כלבי ים, לווייתנים קטנים ומדגי סחוס לרבות כימרות, בטאים שונים וכרישים קטנים יותר, בעיקר מהמין Mustelus antarcticus. כמו לכרישים רבים אחרים, גם לכריש זה אין בעיה לטרוף את אחיו למין.

הטורפים היחידים שלו הם הקטלן ומיני כרישים גדולים יותר, כמו עמלץ לבן.

== קישורים חיצוניים ==

 
== הערות שוליים ==

קטגוריה:בעלי חיים שתוארו ב-1807
קטגוריה:טקסונים שתוארו בידי פרנסואה פרון
קטגוריה:שש זימיים
קטגוריה:מגה-פאונה ימית
קטגוריה:דגי סחוס יחידים בסוגם
קטגוריה:דגי ים באפריקה הדרומית
באר זמזם

הכניסה לבאר זמזם
מים מזמזם בבקבוק פלסטיק להפצה לא מסחרית בפקיסטן. הפצת מים בצורה זו נהוגה בפקיסטן בין חברים ובני משפחה של השבים מחאג' ומעומרה
באר זמזם (בערבית: زمزم) היא באר מים הנמצאת במסגד אל-חראם במכה ערב הסעודית, 20 מטרים מזרחית לכעבה. על פי נוצרה הבאר בצורה נסית על ידי אלוהים לפני אלפי שנים כאשר ישמעאל בן אברהם יחד עם אמו הגר היו במדבר וצמאו למים. מיליוני מאמינים מבקרים בבאר מדי שנה במסגרת החג' והעומרה ושותים ממימיה.

עומקה של באר זמזם כ-30 מטרים וקוטרה 1.08 עד 2.66 מטר.

==מסורת==
על פי המסורת המוסלמית נגלתה הבאר להגר, אשתו השנייה של אברהם ואמו של ישמעאל. במצוות אלוהים מותיר אברהם את אשתו ובנו במדבר ליד מכה. הגר מחפשת נואשות מים לבנה הפעוט, אך לא מוצאת. היא רצה שבע פעמים הלוך ושוב בין הגבעות של אל-ספה ואל-מארווה. בינתיים ישמעאל בוכה ומגרד את האדמה עם רגלו, ולפתע יצאו מים מתחת לרגלו. קיימות גרסאות נוספות לסיפור, שבהן אלוהים שולח מלאך, גבריאל, שמכה באדמה עם עקבו (או כנפו) ומשם פורצים המים.

המוסלמים מחקים את חיפושה של הגר אחר מים כשהם רצים בין שתי הגבעות בכל עת שהם מבקרים בעיר מכה.

משמה של הבאר נוצרה השבועה הערבית "בחיאת זמזם", ששובשה בעברית לביטוי "בחייאת זומזום".

על פי המסורת המוסלמית בנה אברהם את בית אללה סמוך לבאר, בהמשך למבנה קדום יותר שבנה אדם, ושכיום נקרא הכעבה. באר זמזם נמצאת כ-20 מטרים מזרחית לכעבה.

==היסטוריה==
בעבר היו בבאר שני בורות, אחד לשתייה ואחר לרחיצה דתית. בתקופת החליף אל-מנסור העבאסי, הוקמה כיפת שיש מעל הבאר. ב-775 אל-מהדי הקים מחדש את הבאר, נבנתה כיפת טיק עם כיסוי פסיפס. כיפה קטנה חיפתה על הבאר, ואחרת גדולה יותר על חדר המתפללים. ב-835 שופץ המקום והכיפה צופתה בשיש בתקופת אל-מעתצם.

ב-1417, בתקופת הממלוכים, נפגע המסגד משריפה ונדרש שיפוץ. המקום שופץ ב-1430 ופעם נוספת ב-1499.

ב-1915 בתקופת שלטונו של הסולטאן העותמאני עבדול חמיד השני, נעשה שיפוץ נוסף במקום, והמבנה שבו נמצא זמזם הועבר ממקומו על מנת להקל על המוני המתפללים לקיים טואף ולהקיף את הכעבה. מי הבאר מוזרמים לחלקו המזרחי של המסגד, ונגישים בצורה נפרדת לגברים ולנשים.

==מי זמזם==
ערב הסעודית אוסרת על ייצוא מסחרי של מי זמזם מחוץ לממלכה. הסוכנות הבריטית לפיקוח על מזון (Food Standards Agency) הזהירה בעבר לגבי טיב המים מבאר זמזם שמיוצאים בצורה לא חוקית בטענה שהם מכילים רמות גבוהות של ארסן. טענות דומות על ייצוא לא חוקי של מי זמזם עלו גם באיחוד האמירויות הערביות. ב-2001 התפרסמה תוכנית של ראאד סלאח, מנהיג הפלג הצפוני של התנועה האסלאמית לייבא את מי זמזם להר הבית, אך תוכנית זו טורפדה על ידי ישראל וירדן.

== ראו גם ==

* מים קדושים

==קישורים חיצוניים==

*[http://www.arabnews.com/news/459653 King Abdullah Project produces 48 million cans of Zamzam water] 

==הערות שוליים==

קטגוריה:מיתולוגיה אסלאמית
קטגוריה:הכעבה
זמזם
זמזם
קטגוריה:מסגד אל-חראם
ז'קט עור

ז'קטים מעור בצבעים שונים בחנות ב[[הונג קונג בתקופת מגפת הקורונה]]
נשים לבושות בז'קטים שחורים מעור ב[[ראלי פינלנד ]]
ז'קט עור הוא ז'קט עשוי מעור.

==היסטוריה==
בספר "הז'קט השחור" נטען כי הז'קט השחור הראשון נתפר לטייסים גרמניים במלחמת העולם הראשונה. בתחילת המאה ה-20 טייסים ואנשי צבא נהגו ללבוש ז'קטים מעור.

נוצר לראשונה:

בשנת 1928 יצרן מעילי גשם במנהטן, ארווינג סקוט, תכנן ז'קט לרוכבי אופנוע הרלי-דייווידסון. סקוט קרא לו "פרפקטו" על שם הסיגר האהוב עליו.

==באופנה ובתרבות הפופולרית==

בשנות ה-50 הפך ז'קט העור לפריט לבוש פופולרי בהשפעת הקולנוע ההוליוודי.
בשנות ה-60 החיפושיות הפכו את ז'קט העור השחור לנפוץ.
בשנות ה-70 להקות רוק כמו דוראן דוראן, להקת פאנק כמו הראמונס וסקס פיסטולס לבשו ז'קטים מעור.

ז'קט עור שחור לעיתים מיוצר אף על ידי להקות רוק ומותגים גותיים.

גם נשים החלו ללבוש ז'קט מעור שחור והוא הפך לבגד יוניסקס.

==קישורים חיצוניים==

== הערות שוליים ==

קטגוריה:ביגוד
קטגוריה:מוצרים מן החי
אלארד קליפר

אלארד קליפר (באנגלית: Allard Clipper) היא מכונית מיקרו, תלת-אופן, בעלת מרכב פיברגלאס, שיוצרה על ידי יצרנית המכוניות הבריטית Allard Motor Company Limited , בלונדון, רובע "Clapham", בין השנים 1953–1954.

מהדגם יוצרו 22 יחידות.

==אלארד קליפר==

את גוף דגם ה"אלארד קליפר" תכנן ובנה מהנדס הרכב הבריטי "Hordern-Richmond". את שלדת הרכב תכנן ובנה מהנדס הרכב "Gilbert Jepson".

* 1 גלגל קדמי
* 2 גלגלים אחוריים
* 2 מושבים (ספסל)
* 2 מושבים צרים (לילדים) - כאופציה (תוספת) (מעל המנוע האחורי) (Rumble seat / dicky seat)
* ללא חלונות צד
* מנוע אחורי

== תמונות ==
<gallery mode="packed" heights="120">
קובץ:1954 Allard Clipper (1).jpg| אלארד קליפר, שנת 1954
קובץ:Allard Clipper (1954) (38323859462).jpg | אלארד קליפר, שנת 1954
קובץ:1954 Allard Clipper.jpg | אלארד קליפר, שנת 1954
קובץ:Allard Clipper 1954 seitlich.JPG | אלארד קליפר, שנת 1954
קובץ:Allard Clipper 1954 schräg 3.JPG | אלארד קליפר
קובץ:Allard Clipper 1954 Motor.JPG | אלארד קליפר - מבט למנוע (מנוע אחורי)
קובץ:Allard Clipper 1954 Interieur.JPG | אלארד קליפר - מבט לתא הנהג
קובץ:1954 Allard Clipper Interior.jpg | אלארד קליפר, שנת 1954 - מבט לתא הנהג
קובץ:Allard Clipper (1954) (38323865712).jpg | אלארד קליפר, שנת 1954 - מבט לתא הנהג
</gallery>

==ראו גם==
* מכונית מיקרו
* תלת-אופן
* אלארד M
* אלארד P1
* אלארד פאלם ביץ'

==לקריאה נוספת==
* [http://www.allardownersclub.org/wordpress/?page_id=960 מועדון אלארד קליפר] (allardownersclub)

==קישורים חיצוניים==

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-1953
קטגוריה:מכוניות תלת אופן
קטגוריה:מכוניות בריטיות
קטגוריה:מכוניות עשויות פיברגלס
קטגוריה:מכוניות מנוע אחורי
קליפר
אלאונורה, נסיכת סקסוניה-אייזנך

אלאונורה, נסיכת סקסוניה-אייזנך (בגרמנית: Eleonore von Sachsen-Eisenach, 13 באפריל 1662 - 9 בספטמבר 1696), הייתה אמה של קרוליין, מלכת בריטניה.

== ביוגרפיה ==
אלאונורה נולדה ב-13 באפריל 1662 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך.

ב-4 בנובמבר 1681 התחתנה אלאונורה עם יוהאן פרידריך, מרקיז ברנדנבורג-אנסבך, ממנו נולדו לה 3 ילדים. בשנת 1686 מת בעלה יוהאן פרידריך, ובנו כריסטיאן אלברכט, מרקיז ברנדנבורג-אנסבך ירש את נחלותיו ותאריו. לאחר מות בעלה עברה אלאונורה עם ילדיה לקריילסהיים, שם חיה בעוני ובדחקות. זמן קצר לאחר מכן עברה אלאונורה להתגורר באייזנך, בעוד ילדיה נשלחו לברלין, שם שהו תחת חסותו של פרידריך וילהלם, הנסיך הבוחר מברנדנבורג.

ב-17 באפריל 1692 התחתנה אלאונורה בשנית עם יוהאן גאורג הרביעי, הנסיך הבוחר מסקסוניה, ועברה יחד עם ילדיה להתגורר בדרזדן. החתונה נערכה על פי דרישת אמו של יוהאן גאורג, כביכול על מנת להביא יורש לגיטימי לעולם, אולם כוונתה הייתה לסיים את הקשר בין יוהאן גאורג למגדלנה זיבילה מניידשוץ, שהייתה לכאורה בתו של יוהאן גאורג השלישי, הנסיך הבוחר מסקסוניה מפילגשו. מיד לאחר החתונה עזב יוהאן גאורג את אלאונורה, ועבר לגור עם פילגשו שאף ילדה לו את וילהלמינה מריה פרדריקה מרכליץ. יוהאן גאורג שרצה להתחתן רשמית עם פילגשו, ניסה לרצוח את אלאונורה, אולם נחסם על ידי אחיו פרידריך אוגוסט, שאף נהיה נכה כתוצאה מכך. בעקבות כך עברה אלאונורה להתגורר בפרצש, מחשש לחייה וחיי ילדיה.

בשנת 1694 חלתה פילגשו במחלת האבעבועות השחורות ומתה כתוצאה מכך, וזמן קצר לאחר מכן חלה בכך אף יוהאן גאורג ומת, ואחיו פרידריך אוגוסט הראשון, הנסיך הבוחר מסקסוניה עלה לשלטון במקומו. פרידריך אוגוסט התיר לאלאונורה להתגורר בפרצש עם ילדיה, ושם היא חיה עד מותה ב-9 בספטמבר 1696. לאחר מותה נשלחו ילדיה לאנסבך, שם היו תחת חסותו של אחיהם החורג גאורג פרידריך השני, מרקיז ברנדנבורג-אנסבך. מאוחר יותר עברה בתה קרולינה מברנדנבורג-אנסבך להתגורר בברלין, שם הייתה תחת חסותם של פרידריך השלישי, הנסיך הבוחר מברנדנבורג ואשתו סופיה שרלוטה מהנובר, שהייתה ידידה קרובה של אלאונורה, ובשנת 1705 היא התחתנה עם ג'ורג' השני, מלך בריטניה.

== משפחתה ==
ב-4 בנובמבר 1681 התחתנה אלאונורה עם יוהאן פרידריך, מרקיז ברנדנבורג-אנסבך, ממנו נולדו לה 3 ילדים:
* קרולינה מברנדנבורג-אנסבך (1683–1737), התחתנה עם ג'ורג' השני, מלך בריטניה
* פרידריך אוגוסט, מרקיז ברנדנבורג-אנסבך (1685)
* וילהלם פרידריך, מרקיז ברנדנבורג-אנסבך (1686–1723), התחתן עם כריסטיאנה שרלוטה מווירטמברג-ויננטל

==אילן יוחסין==

==קישורים חיצוניים==

* 

קטגוריה:נסיכות גרמניות
קטגוריה:בית וטין
קטגוריה:ילידות 1662
קטגוריה:נפטרים ב-1696
יוהאן גאורג הראשון, דוכס סקסוניה-אייזנך

יוהאן גאורג הראשון, דוכס סקסוניה-אייזנך (בגרמנית: Johan George I Herzog von Sachsen-Eisenach; 12 ביולי 1634 – 19 בספטמבר 1686), היה דוכס סקסוניה-מרקזהל בין השנים 1662–1686, ודוכס סקסוניה-אייזנך בין השנים 1671–1686.

==ביוגרפיה==
יוהאן גאורג נולד ב-12 ביולי 1634 בויימאר שהשתייכה לדוכסות סקסוניה-ויימאר, לוילהלם, דוכס סקסוניה-ויימאר, ולאלאונורה דורותיאה מאנהלט-דסאו, בתם של יוהאן גאורג הראשון, נסיך אנהלט-דסאו ודורותיאה, רוזנת פפאלץ-זימרן.

בשנת 1662 מת אביו וילהלם, דוכס סקסוניה-ויימאר, ונחלתו חולקה בין ארבעת בניו; יוהאן ארנסט השני, דוכס סקסוניה-ויימאר, אדולף וילהלם, דוכס סקסוניה-אייזנך, ברנהרד, דוכס סקסוניה-ינה ויוהאן גאורג, דוכס סקסוניה-מרקזהל. בשנת 1668 מת אחיו אדולף וילהלם, ויוהאן גאורג מונה לעוצר במקום אחיינו וילהלם אוגוסט, דוכס סקסוניה-אייזנך, ולאחר מותו של וילהלם אוגוסט בשנת 1671 ירש יוהאן גאורג את נחלותיו. בשנת 1672 מת קרובו פרידריך השלישי, דוכס סקסוניה-אלטנבורג, ויוהאן גאורג ואחיו ברנהרד ירשו את חלק מנחלותיו של פרידריך.

ב-19 בספטמבר 1686 מת יוהאן גאורג בתאונת ציד במרקזהל, ובנו יוהאן גאורג השני, דוכס סקסוניה-אייזנך עלה לשלטון במקומו.

==משפחתו==
ב-23 במאי 1625 התחתן יוהאן גאורג עם יוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך, ממנה היו לו 8 ילדים:
* אלאונורה, נסיכת סקסוניה-אייזנך (1636–1696), התחתנה עם יוהאן פרידריך, מרקיז ברנדנבורג-אנסבך, ולאחריו התחתנה עם יוהאן גאורג הרביעי, הנסיך הבוחר מסקסוניה.
* פרידריך אוגוסט, נסיך הכתר של סקסוניה-אייזנך (1663–1684)
* יוהאן גאורג השני, דוכס סקסוניה-אייזנך (1665–1698).
* יוהאן וילהלם, דוכס סקסוניה-אייזנך (1666–1729).
* מקסימיליאן היינריך מסקסוניה-אייזנך (1666–1668).
* לואיזה (1668–1669).
* פרדריקה אליזבת מסקסוניה-אייזנך (1669–1730), התחתנה עם יוהאן גאורג, דוכס סקסוניה-וייסנפלס.
* ארנסט גוסטב מסקסוניה-אייזנך (1672).

== אילן יוחסין ==

==קישורים חיצוניים==

* [https://en.wikisource.org/wiki/de:ADB:Johann_Georg_I._(Herzog_von_Sachsen-Eisenach) יוהאן גאורג הראשון, דוכס סקסוניה-אייזנך] 
* 

{| class="wikitable" style="margin:auto;text-align:center;"
|-
| colspan="3" align="center"| יוהאן גאורג הראשון, דוכס סקסוניה-אייזנך בית וטין נולד:12 ביולי 1634 מת:19 בספטמבר 1686
|-
| rowspan="1" align="center"| וילהלם, דוכס סקסוניה-ויימאר
| rowspan="1" align="center"| דוכסות סקסוניה-מרקזהל 1662–1686
| rowspan="2" align="center"| יוהאן גאורג השני, דוכס סקסוניה-אייזנך
|-
| rowspan="1" align="center"| וילהלם אוגוסט, דוכס סקסוניה-אייזנך
| rowspan="1" align="center"| דוכסות סקסוניה-אייזנך 1671–1686
|}

קטגוריה:דוכסים גרמנים
קטגוריה:בית וטין
קטגוריה:ילידי 1634
קטגוריה:נפטרים ב-1686
בית תנורא

בית תנורא (נקרא גם: באר תנורא) היא כפר יהודי לשעבר ואשורי בהווה הממוקם במחוז ברווארי באזור מנהלי דהוכ בכורדיסטן העיראקית.
בית תנורא 2022

== שם היישוב ==
השם "בית תנורא" מקושר לתנורים החפורים באדמה שאפיינו את הכפר. יש מקורות בהם השם נכתב "בי תנורא". מרדכי סיידוף בן הכפר טוען כי השם צריך להיות "ביתא נורא", שמשמעו "בית האש".

== היסטוריה ==
היישוב היה מיושב ביהודים שטענו שאבותיהם ייסדו אותו לאחר שיבתם מבבל, ולפי טענה אחרת מהקווקז, אם כי מסמכים רבים מראים שהכפר התקיים בתקופה הקדם-יהודית ככפר אשורי פאגאני. היהדות כנראה הפכה לדתו של הכפר במאות הראשונות לפני הספירה או לאחריה.

על פי אגדה שהייתה מוכרת בכפר, כאשר הגיעו ראשוני הכפר למקום נגלה אליהם אליהו הנביא ובדרכי נס הקים את בית הכנסת של הכפר. לאחר מכן עלה במרכבת אש השמימה.

מבחינה כלכלית, הכפריים פרנסו את עצמם בעבודת כפיים ובחקלאות. ב-1893 נבזזה הקהילה בידי כורדים מן ההרים, אשר הרגו שני יהודים ופצעו אחרים. הנותרים ברחו לכפרים שכנים ולא העזו לחזור לבתיהם עד שהובטחה להם הגנתו של הואלי של מוסול, אותה שיריינו בעזרת מכתב ממשה הלוי, הרב הראשי של טורקיה.

האוכלוסייה של בית תנורא הידלדלה ואפילו במאה העשרים עדיין הייתה קטנה מזו שהייתה שם במאות קודמות, בשל מקרי טבח שהובילו הכורדים כנגד האוכלוסייה. אולם לאחר רצח העם האשורי גדלה אוכלוסיית הכפר, כאשר טיארי-אשורים מהרי הקארי צפונית לטורקיה התיישבו בכפר. האוכלוסייה האשורית הייתה כמעט שווה במספרה לאוכלוסייה היהודית, אולם האוכלוסייה היהודית נותרה הרוב, וגם רוב האדמות החקלאיות נותרו תחת בעלות יהודית. כך עד 1951, כאשר 17 המשפחות היהודיות שנותרו עזבו בעזיבה המונית לישראל. לאחר "יציאת מצריים" של יהודי עיראק הפך בית תנורא לכפר נוצרי עד מסע התעמולה של סדאם נגד הכורדים שהוביל להגירה של אשורים רבים החוצה משם. הצבא העיראקי הרס את הכפר ב-1971, והרס גם את הבתים העתיקים שנבנו ברובם על ידי האוכלוסייה היהודית המקורית.

בית תנורא נותר בהריסות עד שהמועצה העליונה לעניינים נוצריים בנתה שם ארבעה בתים, וב-2012 הכפר אוכלס בחמישה עשר נוצרים חברי הכנסייה האשורית המזרחית.

== שפה ==
הניב המקומי, שידוע בשם "הניב הנאו-ארמי היהודי של בית תנורא", או בתנוראית יהודית הוא בין הגרסאות הנדירות ביותר והנמצאות בסכנת ההכחדה החמורה ביותר של הארמית החדשה המדוברת של ימינו.

==הערות שוליים==

קטגוריה:יהדות כורדיסטן
לומנאו סמברה

לומנאו סמברה (בצרפתית: Lumeneo SMERA) היא מכונית מיקרו, 2 דלתות, 2 מושבים בטור (1 קדמי, 1 אחורי), המוגדרת כמכונית חשמלית אשר יוצרה על ידי יצרנית הרכב Lumeneo הצרפתית בשנת 2013.

==לומנאו סמברה==
יוצרו 10 יחידות. במאי 2013, נמכרה היחידה הראשונה, אבל היצרן Lumeneo הכריזה על פשיטת רגל, בנובמבר 2013 לאחר מכירת 10 יחידות מהדגם.

מכונית הקונספט של הדגם, הוצגה לראשונה בתערוכת הרכב של פריז בשנת 2008, ובשנת 2010 הוצגה בתערוכת הרכב הבינלאומית בז'נבה.

תאוצת דגם "לומנאו סמברה" בין 0-100 קמ"ש היא 8.0 שניות.

==לומנאו סמברה "מכונית הטיה"==
"לומנאו סמברה" מוגדרת כמכונית הטיה (באנגלית:"Tilting car").

מכונית הטיה הוא סוג מיוחד של רכב שיש לו את היכולת לשנות את הזווית בין הכביש לתחתית תא הנוסעים בצורה כזו שיש כוחות מופחתים אופקיים בעת נהיגה.

זווית ההטיה המקסימלי של הרכב עומד על 25°.

== תמונות ==
<gallery mode="packed" heights="170">
קובץ:Lumeneo Smera Motorshow Geneva 2010.jpg | לומנאו סמברה
קובץ:Flickr - plushev - Geneva2010 652.jpg | לומנאו סמברה
קובץ:Lumeneo smera.jpg | לומנאו סמברה
</gallery>

==ראו גם==
* מכונית מיקרו
* מכונית חשמלית

==לקריאה נוספת==
* [https://www.designboom.com/technology/lumeneo-smera/ לומנאו סמברה]
* [https://newatlas.com/lumeneo-smera-tilting-electric-vehicle/8970/ לומנאו סמברה - מכונית חשמלית עירונית]
* [https://web.archive.org/web/20171201031705/https://www.honestjohn.co.uk/carbycar/lumeneo/smera-2009/ לומנאו סמברה - תמונה]

==קישורים חיצוניים==

* [https://www.youtube.com/watch?v=Z0EgMuocr1c לומנאו סמברה] (3:28 דקות), יו-טיוב
* [https://www.youtube.com/watch?v=-OJjstqkp9c לומנאו סמברה - 2 מושבים בטור] (3:59 דקות), יו-טיוב
* [https://www.youtube.com/watch?v=eDpuam_mfXw "לומנאו סמברה"] (0:43), יו-טיוב

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-2008
קטגוריה:מכוניות חשמליות
קטגוריה:מכוניות צרפתיות
נטול נשמה 2

נטול נשמה 2 (ברוסית: Духless 2) הוא סרט קולנוע רוסי, דרמה פסיכולוגית בבימויו של רומן פריגונוב על פי תסריט מאת אנדריי ריבקין, מיכאיל אידוב ופואד איברגימבקוב, בשיתוף פעולה עם סרגיי מינאייב. הסרט מהווה לסרט המשך של "נטול נשמה" (2012) בכיכובו של דנילה קוזלובסקי.

לדברי מבקר הקולנוע הרוסי אנטון דולין הסרט מהווה לסרט שובר קופות הפוליטי הראשון מסוגו ברוסיה.

== תקציר עלילת הסרט ==
בעקבות אירועי הסרט הקודם, מקס נמלט לבאלי שבאינדונזיה. הוא נהנה מהחיים העליזים באי גן העדן ונראה שאינו מתכוון לחזור למוסקבה.

אבל חייו משתנים באופן דרמטי כאשר למסיבה שבה הוא נוכח המשטרה עורכת פשיטה ומכניעה אותו במכות חשמל ובאלות לאחר שבחיפוש בביתו היא מוצאת סמים. כדי לא ללכת לכלא, הוא מגלה שעליו למכור את הווילה היוקרתית שלו ולעלות על מטוס חזרה לרוסיה.

ברגע שבו הוא מאבד את כל מה שהיה לו, מקס טס למוסקבה. אבל גם בבית הוא מגלה שאף אחד לא מרוצה משובו. אנשי משטרת הפדרציה הרוסית חושפים תיקי חקירה ישנים של מקס ומציעים לו עסקה בתמורה להעלמתם.

אם מקס ימלא את כל התנאים, הוא יקבל את החופש שלו ואת דרכונו בחזרה. מקס נשאר לבחור בין החירות לכבוד ולהחליט האם לברוח חזרה לאינדונזיה או להישאר ולהילחם על האמת.

== שחקנים ודמויות ==
* דנילה קוזלובסקי — מקס אנדרייב
* מריה אנדרייבה — יוליה
* מילוש ביקוביץ' — רומן בלקין
* פאבל וורוז'צוב — סאבליוב
* אלכסנדרה בורטיץ' — ילנה
* קריסטינה באבושקינה — אוקסנה מאסלובה
* סרגיי בורונוב — שוחין
* לב פריגונוב — מיכאיל איוואנוביץ'
* ולדימיר סימונוב — וארניקוב
* דומיניק פינון — ברנרד
* אלכס פדקינה — ברוייב
* דמיטרי פודנוזוב — ויקטור איליץ'
* ליובוב סוקולינסקאיה — אירינה סימונוביץ'
* איוואן שישקין — ויקטור
* טטיאנה קאזאנצבה — טטיאנה

==הפקה==
הפקת הסרט יצאה לדרך זמן קצר לאחר סיום העבודה על הסרט הקודם והצילומים נערכו במוסקבה ובאינדונזיה בשנים 2013–2014. לצורך הצילומים, דנילה לקח שיעורים בגלישת גלים.

בתחילה נודע שם הסרט בשם The Downshifter, לפני שהוחלט לקרוא לו פשוט בשם "נטול נשמה 2".

==קישורים חיצוניים==
*
*[https://youtu.be/1kamNPwCcTA קדימון הסרט]
==הערות שוליים==

קטגוריה:סרטי 2015
קטגוריה:סרטי דרמה רוסיים
קטגוריה:סרטי הרפתקאות רוסיים
נ2
קטגוריה:סרטים ברוסית
קושים

קוּשִׁים היה אדם (ככל הנראה סוחר) ממוצא שומרי שחי כ-5,000 שנה לפני זמננו - והוא האדם הראשון הידוע המתועד בכתב. השם "קושים" נמצא על לוח חימר שומרי המתאר העברות סחורות המופיעות על שמו. קושים מופיע ב-18 טבלאות חימר המהווים קבלה על משלוחי שעורה בה נכתב "29,086 מידות שעורה 37 חודשים קושים". פירוש המשפט לפי יובל נוח הררי הוא "כמות כוללת של 29,086 מידות שעורה שהתקבלו במהלך תקופה של 37 חודשים - על החתום קושים". 

==לקריאה נוספת==
* קיצור תולדות האנושות/יובל נוח הררי (עמ' 30)

==קישורים חיצוניים==
̽* [http://www.ancient-origins.net/artifacts-ancient-writings/leaving-mark-history-oldest-known-named-person-007882 "על החתום קושים" באתר Ancient Origins]

קטגוריה:אנשי העת העתיקה
קטגוריה:שומר
קטגוריה:אסיה: ארכאולוגיה
קטגוריה:עתיקות
קטגוריה:ספרות של העת העתיקה
קטגוריה:היסטוריה כלכלית
שפתן ראשתני

ראש של [[שפתן ראשתני קליפורני]]
שפתן ראשתני (שם מדעי: Semicossyphus) הוא סוג של דגים ובו שלושה מינים ממשפחת השפתוניים. כל המינים חיים במימי האוקיינוס השקט.
== מאפיינים ==
למינים אלה יש ראש מגודל עם שפתיים גדולות וחזקות ובהן שינים גדולות והם בעלי מצח מוגבה. הסנפירים גדולים אך סנפירי החזה שלהם קטנים. צבעם ורוד עם חלקי גוף שחורים ולעיתים הלסת התחתונה בהירה יותר.

הם חיים בימים הממוזגים, בין אצות קלפ ומחפשים חסרי חוליות כמו רכיכות, קיפודי ים ולובסטרים למאכל.

אצל דגים אלה ישנה תופעה המכונה דיכוגמיה ובה הנקבות יכולות להיהפך לזכרים ברגע שהם מגיעות לגודל מסוים.

==מינים==
* שפתן ראשתני קליפורני (Semicossyphus pulcher)
* שפתן ראשתני אסייתי (Semicossyphus reticulatus)
* שפתן ראשתני גלאפגוס (Semicossyphus darwini)

==קישורים חיצוניים==

קטגוריה:בעלי חיים שתוארו ב-1861
קטגוריה:שפתוניים
קטגוריה:טקסונים שתוארו בידי אלברט גינטר
שפתן ראשתני גלאפגוס

שפתן ראשתני גלאפגוס (שם מדעי: Semicossyphus darwini) הוא מין של דג ממשפחת השפתוניים החי במימי האוקיינוס השקט סמוך לחופי אמריקה הדרומית ובעיקר לחופי איי גלאפגוס.
== מאפיינים ==
אורך דג זה מגיע עד 70 ס"מ ומשקלו עד 4 ק"ג. הוא דומה במראהו לשפתן ראשתני קליפורני המצוי צפונה יותר וכמוהו בעל לסתות ושיניים גדולות, מצח מוגבה, עיניים אדומות וגוף בצבע שחור וורוד. הוא בעל סנפירים גדולים וכתם צהוב מעל סנפיר החזה.

דג זה מצוי בימים שסביב פרו, אקוודור ואיי גלאפגוס במים שופעים במזון. הוא ניזון מחסרי חוליות גדולים ימיים ובעזרת לסתותיו מרסק אותם.

==קישורים חיצוניים==

==הערות שוליים==

קטגוריה:בעלי חיים שתוארו ב-1842
קטגוריה:טקסונים שתוארו בידי לאונרד ג'ניס
קטגוריה:שפתוניים
קטגוריה:דגי ים באמריקה שלחופי האוקיינוס השקט
קרל וילהלם, נסיך אנהלט-צרבסט

קרל, נסיך אנהלט-צרבסט (בגרמנית: Karl von Anhalt-Zerbst; 16 באוקטובר 1652 – 3 בנובמבר 1718), היה נסיך אנהלט-צרבסט בין השנים 1667–1718.

==ביוגרפיה==
קרל נולד ב-16 באוקטובר 1652 בצרבסט שהשתייכה לנסיכות אנהלט-צרבסט, ליוהאן השישי, נסיך אנהלט-צרבסט, ולסופיה אוגוסטה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה.

בשנת 1667 מת אביו יוהאן השישי, נסיך אנהלט-צרבסט, וקרל עלה לשלטון במקומו, אולם בשל היותו קטין, שלטה אמו כעוצרת עד לשנת 1674. קרל הורה על בניית טירת צרבסט וכנסיית סנט טריניטיס בעיר, אשר בנייתם הושלמה בשנת 1696. במשך שנים רבות התגורר קרל בעיר יבר. ב-3 בנובמבר 1718 מת קרל בצרבסט, ובנו יוהאן אוגוסט, נסיך אנהלט-צרבסט עלה לשלטון במקומו.

נכדתו של קרל - אוגוסטה, נסיכת סקסוניה-גותה-אלטנבורג, בתה של מגדלנה אוגוסטה, נסיכת אנהלט-צרבסט, הייתה אמו של ג'ורג' השלישי, מלך הממלכה המאוחדת.

==משפחתו==
ב-18 ביוני 1676 התחתן קרל עם סופיה, דוכסית סקסוניה-וייסנפלס, בתם של אוגוסט, דוכס סקסוניה-וייסנפלס ומריה אנה ממקלנבורג-שוורין. ממנה היו לו 3 ילדים:
* יוהאן אוגוסט, נסיך אנהלט-צרבסט (1677–1742).
* קרל פרידריך, נסיך אנהלט-צרבסט (1678–1693).
* מגדלנה אוגוסטה, נסיכת אנהלט-צרבסט (1679–1740), התחתנה עם פרידריך השני, דוכס סקסוניה-גותה-אלטנבורג.

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| קרל, נסיך אנהלט-צרבסט בית אסקניה נולד:16 באוקטובר 1652 מת:3 בנובמבר 1718
|-
| rowspan="1" align="center"| יוהאן השישי
| rowspan="1" align="center"| נסיכות אנהלט-צרבסט 1667–1718
| rowspan="1" align="center"| יוהאן אוגוסט
|}

קטגוריה:נסיכי אנהלט-צרבסט
קטגוריה:בית אסקניה
קטגוריה:ילידי 1652
קטגוריה:נפטרים ב-1718
רונן תמים

רונן תמים (נולד ב-1977) הוא קצין צה"ל בדרגת אלוף-משנה. שימש כסגן מפקד עוצבת געש, כמפקד האחרון של חטיבת מרכבות הפלדה וכראש מטה עוצבת עידן.

==ביוגרפיה==
תמים נולד בעפולה וגדל במושב מגן שאול. הוא בוגר הפנימייה הצבאית לפיקוד ובית הספר הריאלי בחיפה (מחזור 1995).

שירת כלוחם וכקצין בחיל השריון. שימש סגן מפקד גדוד 52 בחטיבה 401, קצין אג"ם חטיבתי, מפקד קורס מפקדי טנקים ומפקד קורס קציני שריון. היה סמג"ד בגדוד הפיקוד 196 מ-2005. ב-2009 מונה למפקד פלס"ר 401 בהמשך שירותו שימש קצין מבצעים של אוגדה 162. בשנת 2010 הועלה לדרגת סא"ל ומונה למפקד גדוד 52 בחטיבה 401. ב-2012 מונה למפקד גדוד 195, בית הספר לשריון. לאחר מכן שימש ראש ענף כשירויות ותורת חיל השריון וסגן מפקד חטיבה 7.

ב-7 ביוני 2017 הועלה לדרגת אל"ם ומונה למפקד חטיבת מרכבות הפלדה ובמקביל לראש מטה עוצבת עידן. הוא סיים את תפקידו ב-19 באוגוסט 2020, עת החטיבה נסגרה במסגרת תר"ש תנופה. בנובמבר 2019 פורסם שימונה לסגן מפקד עוצבת געש.

במהלך מלחמת חרבות ברזל היה סגן מפקד אוגדה 36 במילואים, ובמרץ 2024 נכנס לתפקיד סמאו״ג 36 במת״ק.

== חיים אישיים ==
נשוי להילה ואב לארבעה. בעל תואר שני במדיניות ציבורית מאוניברסיטת תל אביב.

==קישורים חיצוניים==

==הערות שוליים==

קטגוריה:מפקדי גדודים בחטיבה 401
קטגוריה:מפקדי גדודים בחטיבה 460
קטגוריה:מפקדי חטיבת מרכבות הפלדה
קטגוריה:בוגרי הפנימייה הצבאית לפיקוד חיפה
קטגוריה:אלופי-משנה בצה"ל
קטגוריה:בוגרי אוניברסיטת תל אביב
קטגוריה:אנשי המושב
קטגוריה:מועצה אזורית הגלבוע: אישים
קטגוריה:ישראלים שנולדו ב-1977
קטגוריה:חיילי צה"ל במלחמת חרבות ברזל
בית היאס

בית היאס הוא מכלול מבנים שהוקם בבאר שבע בשנות החמישים של המאה העשרים על ידי ארגון "היאס". המקום שימש מעון לאנשי מדע מהנדסים ומומחים שעבדו בפיתוח באר שבע והנגב ומנהלו הראשון היה מנחם קרויצר, אשר על שמו נקרא כיום הרחוב שמוביל אל מבואת המבנה. לימים הפך בית היאס למלון הראשון בעיר באר שבע, ובשנת 1965 רכשה עיריית באר שבע (בראשותו של דוד טוביהו) את הבניין, כדי שישמש לפעילותו של המכון להשכלה גבוהה בנגב. כבר באותה שנה נפתחה שנת הלימודים הראשונה במסגרת המכון. עברו עוד מספר שנים עד שהמכון הוסב בצורה רשמית לאוניברסיטה, היא אוניברסיטת בן-גוריון בנגב. כיום האוניברסיטה מקיימת בבית היאס את קמפוס קריית טוביהו.

==קישורים חיצוניים==

* 
* 
* 
* 
* 
* [http://israelphilately.org.il/he/catalog/cancels/2633/%D7%9B%22%D7%96%20%D7%90%D7%91%20%D7%AA%D7%A9%D7%98%22%D7%95%20%D7%91%D7%99%D7%AA%20%D7%94%D7%99%D7%90%D7%A1%20%D7%91%D7%A0%D7%92%D7%91%20%20%D7%9E%D7%91%D7%A0%D7%94 חותמת אירוע להקמת בית היאס בנגב] - 15/8/1955 (מאתר התאחדות בולאי ישראל)

== הערות שוליים ==

קטגוריה:באר שבע: מבנים
קטגוריה:אוניברסיטת בן-גוריון בנגב
נבחרת גביע דייוויס של דרום אפריקה

נבחרת גביע דייוויס של דרום אפריקה היא נבחרת טניס הגברים הלאומית של דרום אפריקה שיחקה בעבר בבית העליון של גביע דייוויס.

הנבחרת הופיע לראשונה בשנת 1913. במהלך התקופה היא שיחקה 143 משחקים וניצחה ב-85. בשנת 1974 הנבחרת זכתה בגביע (נבחרת גביע דייוויס של הודו סירבה להשתתף במשחק הגמר).

בשנים 1995-1998 הנבחרת שיחקה בבית עולמי א'.

==הישגים==
* זכייה
1974 
== קישורים חיצוניים ==
* [https://www.daviscup.com/en/teams/team.aspx?id=RSA נבחרת דרום אפריקה בטניס] – דף הנבחרת מאתר גביע דייוויס

==הערות שוליים==

דרום אפריקה
טניס
סופיה, דוכסית סקסוניה-וייסנפלס

סופיה, דוכסית סקסוניה-וייסנפלס (בגרמנית: Sophia von Sachsen-Weißenfels; 23 ביוני 1654 – 31 במרץ 1724), הייתה אשתו של קרל וילהלם, נסיך אנהלט-צרבסט וסבתא רבתא של ג'ורג' השלישי, מלך הממלכה המאוחדת.

==ביוגרפיה==
סופיה נולדה ב-23 ביוני 1654 בהאלה שהשתייכה לארכיבישופות מגדבורג, לאוגוסט, דוכס סקסוניה-וייסנפלס ולמריה אנה ממקלנבורג-שוורין, בתם של אדולף פרידריך הראשון, דוכס מקלנבורג-שוורין ואנה מריה מפריזיה המזרחית.

ב-18 ביוני 1676 התחתנה סופיה עם קרל וילהלם, נסיך אנהלט-צרבסט, ממנו היו לה 3 ילדים. בשנת 1718 מת בעלה קרל, ובנה יוהאן אוגוסט, נסיך אנהלט-צרבסט עלה לשלטון במקומו. ב-31 במרץ 1724 מתה סופיה בצרבסט, ונקברה בכנסיית סנט ברתולומיאו בעיר, אולם פרידריך הראשון, דוכס אנהלט הורה על העברת ארונה לתחומי טירת צרבסט. לאחר חורבן הטירה בשנת 1945 בסוף מלחמת העולם השנייה, הועבר ארונה לקבורה מחדש בכנסיית סנט ברתולומיאו.

נכדתה של סופיה - אוגוסטה, נסיכת סקסוניה-גותה-אלטנבורג, הייתה אמו של ג'ורג' השלישי, מלך הממלכה המאוחדת.

==משפחתה==
ב-18 ביוני 1676 התחתנה סופיה עם קרל וילהלם, נסיך אנהלט-צרבסט, ממנו היו לה 3 ילדים:
* יוהאן אוגוסט, נסיך אנהלט-צרבסט (1677–1742).
* קרל פרידריך, נסיך אנהלט-צרבסט (1678–1693).
* מגדלנה אוגוסטה, נסיכת אנהלט-צרבסט (1679–1740), התחתנה עם פרידריך השני, דוכס סקסוניה-גותה-אלטנבורג.

== אילן יוחסין ==

==קישורים חיצוניים==

קטגוריה:דוכסיות גרמניות
קטגוריה:בית וטין
קטגוריה:ילידי 1654
קטגוריה:נפטרים ב-1724
ז'אן יונג

זָ'אן יוּנְג (בסינית מסורתית: 冉雍, בסינית מפושטת: 冉雍, בפין-יין: rǎn yōng. 522-? לפנה"ס), ידוע גם בכינוי הכבוד ג'ונְג גונְג (סינית: 仲弓, פין-יין: Zhong gong, ווייד ג'יילס: Chung-kung) היה אחד מהתלמידים הבולטים של קונפוציוס. קונפוציוס גילה הערכה רבה להצטינותו בהתנהלות מוסרית, והחשיב אותו מתאים לשמש שליט מדינה. לאחר שסיים את לימודיו, שירת כקצין ראשי של גִ'יסוּן, שבט האצילים ששלט בפוליטיקה של מדינת לוּ.

==חייו==
זָ'אן יוּנְג היה יליד מדינת לוּ. הוא היה צעיר מקונפוציוס ב-29 שנים, והיה בן אותו שבט ממנו הגיעו גם זָ'אן גֶנְג וזָ'אן צְ'יוֹ, תלמידים בולטים אחרים של קונפוציוס. הוא היה בן גילו של זָ'אן צְ'יוֹ. זָ'אן יוּנְג נודע בשל היושרה המוסרית שלו, למרות שנולד לאב ממעמד נמוך, וקונפוציוס הכריז שהרקע שלו לא יגרע ממצוינותו. באופיו היה נאמן ומעמיק.

נאמר עליו שאינו דובר רהוט, אולם קונפוציוס גילה עמדה מעניינת בנושא: כאשר אמרו לקונפוציוס שזָ'אן יוּנְג בעל אנושיות ומוסר, אך אינו כשרוני בדיבור, ענה קונפוציוס: "מה התועלת בחלקות לשון? הבולם אנשים בעזרת מוצא שפתיים, רק נעשה יותר ויותר שנוא באנשים, באין יודע אנושיותו. מה התועלת בחלקות לשון?". בניגוד לקריאה האינטואיטיבית שנוטה לפרש את המשפט ככזה החושש לתדמיתו של האדם כמי שמפגין אנושיות, נראה כי קונפוציוס כיוון לכך כי הרהוט בדיבור נעשה מבחינתו שנוא מקרב האנשים, מאחר שבדיבורו הרהוט הוא מטשטש את היכולת להבחין באם הוא ניחן באנושיות או שדבריו הם מס שפתיים בלבד.

הבנתו העמוקה הופגנה היטב במאמרות, בפרק 雍也, שם מסופר כי זָ'אן יוּנְג שאל את קונפוציוס על דְזְה סָאנְג בָּוֹ דְזְה , וקונפוציוס השיב שהוא "בסדר, הוא קליל". זָ'אן יוּנְג בשלב זה העמיד את מורהו על דיוקם של דברים, שקלילות קבילה רק אם הוא נשוא פנים במילוי תפקידו אך קליל בהליכותיו. אולם קלילות גם במילוי תפקידו וגם בהליכותיו היא כבר פתח לתוהו כולל (או במינוח של זָ'אן יוּנְג "קלילות כוללת"). על כך ענה קונפוציוס "נכונים הם דבריו של יוּנְג".

המלומד הקונפוציאני גֶ'נְג שׂוֵ'אן מתקופת שושלת האן האמין כי זָ'אן יוּנְג היה בין יוצרי המאמרות, ביחד עם יֵן יֵן ובּוּ שָׁאנְג.

==פולחן==
במקדשי קונפוציוס, לוח רוחו של זָ'אן יוּנְג נמצא שני מבין תריסר החכמים, במזרח.

==תוארי כבוד==
במהלך שושלת טאנג, הקיסר שׂוֵ'אנְדְזונְג העניק לזָ'אן יוּנְג את תואר האצולה "מרקיז שׂוֵּ'ה" (薛侯). במהלך שושלת סונג הוסיף לו הקיסר גֶ'נְדְזונְג את התואר דוכס שְׂיָאפִּי (下邳公) והקיסר דוּדְזונְג את התואר דוכס שׂוֵּ'ה (薛公). בתקופת שושלת מינג תיקן הקיסר שְׁדְזונְג את כינויו ל"המכובד הקדום החכם זָ'אן".

צאצאים של זָ'אן יוּנְג החזיקו בתואר "דוקטור לחמש הקלאסיקות".

== מקורות ==
* 
* 
* 
* 

==הערות שוליים==

קטגוריה:פילוסופים סינים
מגדלנה זיבילה מסקסוניה-וייסנפלס

מגדלנה זיבילה מסקסוניה-וייסנפלס (בגרמנית: Magdalena Sibylla von Sachsen-Weißenfels; 2 בספטמבר 1648 – 7 בינואר 1681), הייתה אשתו של פרידריך הראשון, דוכס סקסוניה-גותה-אלטנבורג וסבתא רבתא של ג'ורג' השלישי, מלך הממלכה המאוחדת.

==ביוגרפיה==
מגדלנה זיבילה נולדה ב-2 בספטמבר 1648 בהאלה שהשתייכה לארכיבישופות מגדבורג, לאוגוסט, דוכס סקסוניה-וייסנפלס ולמריה אנה ממקלנבורג-שוורין, בתם של אדולף פרידריך הראשון, דוכס מקלנבורג-שוורין ואנה מריה מפריזיה המזרחית.

ב-14 בנובמבר 1669 התחתנה מגדלנה זיבילה עם פרידריך, נסיך סקסוניה-גותה, ממנו היו לה 8 ילדים. לאחר מותו של חמיה ארנסט הראשון, דוכס סקסוניה-גותה בשנת 1675, שלטו בעלה פרידריך ואחיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד. ב-7 בינואר 1681 מתה מגדלנה זיבילה, והיא בת 32 שנים.

נכדתה של מגדלנה זיבילה - אוגוסטה, נסיכת סקסוניה-גותה-אלטנבורג, הייתה אמו של ג'ורג' השלישי, מלך הממלכה המאוחדת.

==משפחתה==
ב-14 בנובמבר 1669 התחתנה מגדלנה זיבילה עם פרידריך הראשון, דוכס סקסוניה-גותה-אלטנבורג, ממנו היו לה 8 ילדים:
* אנה סופיה מסקסוניה-גותה-אלטנבורג (1670–1728), התחתנה עם לודוויג פרידריך הראשון, נסיך שוורצבורג-רודולשטדט.
* מגדלנה זיבילה מסקסוניה-גותה-אלטנבורג (1671–1673).
* דורותיאה מריה מסקסוניה-גותה-אלטנבורג (1674–1713), התחתנה עם ארנסט לודוויג הראשון, דוכס סקסוניה-מיינינגן.
* פרדריקה מסקסוניה-גותה-אלטנבורג (1675–1709), התחתנה עם יוהאן אוגוסט, נסיך אנהלט-צרבסט.
* פרידריך השני, דוכס סקסוניה-גותה-אלטנבורג (1676–1732).
* יוהאן וילהלם מסקסוניה-גותה-אלטנבורג (1677–1707).
* אליזבת מסקסוניה-גותה-אלטנבורג (1679–1680).
* יוהנה מסקסוניה-גותה-אלטנבורג (1680–1704), התחתנה עם אדולף פרידריך השני, דוכס מקלנבורג-שטרליץ.

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:בית וטין
קטגוריה:ילידות 1648
קטגוריה:נפטרים ב-1681
ספייר ריבס

ספֶּייר ריבְּס (מאנגלית: spare ribs) הן צלעות חזיר מבושלות המוגשות במספר מטבחים בעולם. את הצלעות חותכים מחלקו התחתון של החזיר, במיוחד מאזור הבטן או מעצם החזה שמאחורי הכתף, והן כוללות בין 11 ל-13 צלעות ארוכות.

==הכנה==
ספייר ריבס סיני ב[[רוטב ברביקיו]]
=== במטבח הסיני ===
במטבח הסיני, חותכים את צלעות החזיר לחתיכות בגודל של 7 עד 10 ס"מ ולאחר מכן מטגנים, מאדים או צולים.

==טרמינולוגיה==
מקור המונח הוא מגרמנית תחתית ribbesper - צלע חזיר מוחמצת, צלויה בסגנון רוטיסרי.

==קישורים חיצוניים==
*

קטגוריה:מאכלי בשר חזיר
קטגוריה:קצרמר מזון
דנב אלג'די

{| align="left"
|

|-
|

|-
|

|}
דֶנֶבּ אַלְגֶדִי, (בערבית: ذنب الجدي - "ד'נב אלג'די": זנב הגדי), נקרא גם δ בגדי וכן גליזה 837, הוא הכוכב הבהיר ביותר בקבוצת הכוכבים גדי עם בהירות נראית מדרגה 2.83. כפי ששמו מצביע, הכוכב מייצג את זנבו של הגדי.

==תכונות==
דנב אלג'די הוא כוכב כפול ומשתנה לוקה דומה לאלגול, שנמצא במרחק של כ-39 שנות אור ממערכת השמש והוא המשתנה הלוקה הקרוב ביותר שידוע. בשל קרבתו הוא נכלל בקטלוג גליזה לכוכבים קרובים. זוג הכוכבים מקיפים זה את זה בזמן מחזור של מעט יותר מיממה אחת ובכל מחזור יורדת הבהירות פעמיים מדרגת בהירות 2.81 לדרגות בהירות 2.9 ו-3.0 כאשר הכוכבים מסתירים זה את זה. נראה שאחד הכוכבים קטן ועמום בהרבה מהשני ולכן כאשר הוא המסתיר הוא מכסה רק חלק קטן מהכוכב הבהיר וכאשר הוא מוסתר השפעת ההסתרה קטנה בשל עמימותו. המרחק בין בני הזוג קטן ועומד על מעט יותר מ-2 מיליון קילומטרים או כ-3.2 רדיוסי שמש, ומישור הסיבוב נוטה ב-17.5 מעלות ביחס לקו הראייה מכדור הארץ. המרחק הקטן והזווית הקטנה מאפשרים את הליקויים. בשל קרבתו של הכוכב למישור המלקה הוא מוסתר לפעמים על ידי הירח ולעיתים נדירות על ידי מאדים.

===תכונות דנב אלג'די A===
דנב אלג'די A הוא ענק לבן עם סיווג ספקטרלי A7m III, כאשר הסימון m מציין ספקטרום חריג של מתכות על פני הכוכב. על פי הקווים הספקטרלים של סידן מיונן (Ca II) הכוכב מתאים לסיווג ספקטרלי A3, בעוד שלפי הקווים של מימן נייטרלי (H I) ושל מתכות אחרות הסוג הספקטרלי צריך להיות F2, ולכן מציינים את סוגו הספקטרלי גם כ-kA5hF0mF2 III. מסתו של דנב אלג'די A מוערכת בכ-2 מסות שמש ורדיוסו בכמעט 2 רדיוסי שמש. טמפרטורת פניו כ-7,300 קלווין והוא מאיר בעוצמה של פי 8.5 מעוצמת ההארה של השמש ואחראי ללמעלה מ-95% מעוצמת ההארה הכוללת של בני הזוג. דנב אלג'די A נמצא בשלב התפתחות מתקדם יחסית כאשר המימן שבליבתו אזל ותהליכי ההיתוך עברו לשכבותיו החיצוניות תוך כדי התנפחות והתקררות של המעטפת שלו. המשך התהליך יביא למעבר חומר ממנו אל בן זוגו.

===תכונות דנב אלג'די B===
דנב אלג'די B הוא ככל הנראה כוכב הסדרה הראשית כתום, אך הסיווג לא ידוע במדויק מכיוון שלא ניתן למדוד את הספקטרום של הכוכב בשל קרבתו אל דנב אלג'די A והפרש הבהירות הגדול ביניהם. מסתו כ-0.73 מסות שמש, רדיוסו כ-0.9 רדיוסי שמש וטמפרטורת פניו מוערכת בכ-4,500 קלווין שמתאימה לסוג ספקטרלי K4 V או K5 V. הוא מאיר בעוצמה של כשליש מעוצמת ההארה של השמש ותורם רק כ-3.5% מעוצמת ההארה הכוללת של בני הזוג.

===כוכבים נוספים===
במרחק זוויתי של כ-50 שניות קשת ושל כ-150 שניות קשת נמצאים שני כוכבים עמומים בהרבה עם דרגות בהירות 16 ו-13 התאמה. ככל הנראה הם אינם קשורים לדנב אלג'די ונמצאים במרחק גדול בהרבה ורק במקרה הם נמצאים על אותו קו ראייה.

==קישורים חיצוניים==
* [http://stars.astro.illinois.edu/sow/denebalgedi.html דנב אלג'די] באתר של ג'ים קלר
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כוכבים כפולים
קטגוריה:ענקים מסוג A
קטגוריה:כוכבי הסדרה הראשית מסוג K
קטגוריה:משתנים לוקים
קטגוריה:קבוצת הכוכבים גדי
קטגוריה:קטלוג גליזה
יחסי בורונדי – קוריאה הצפונית

יחסי בורונדי–קוריאה הצפונית הם היחסים בין הרפובליקה של בורונדי לבין הרפובליקה הדמוקרטית העממית של קוריאה בעבר ובהווה.

==היסטוריה==
שתי המדינות כוננו יחסים דיפלומטיים מלאים ב-11 במרץ 1967, שנה אחרי נפילת המונרכיה בבורונדי והדחת נטארה החמישי, מלך בורונדי. מישל מיקומברו (נשיא בורונדי), סוציאליסט אפריקאי ממוצא טוטסי, שתמך בסין, שמר בתחילה על קשר הדוק עם צפון קוריאה, אולם בשנת 1971 התגלתה חתירה כביכול נגד הממשל הצבאי של מיקומברו שתוכננה על ידי צפון קוריאנים, בשיתוף בני הנוער של מפלגת Union for National Progress) UNP) בבורונדי, שהתנגדה לשלטונו של מיקומברו. במשך כמה חודשים הוא סירב לקבל את כתב ההאמנה של השגריר הצפון קוריאני, ואיים לגרש את כל אזרחי קוריאה הצפונית שבבורונדי.

למרות זאת, צפון קוריאה סייעה למשטר הטוטסי במהלך ההתקוממות של בני שבט ההוטו שפרצה בשנת 1972, ואשר כתוצאה ממנה נהרגו למעלה מ-150 אלף בני אדם בני שבט ההוטו. יחד עם סין וצרפת העניקה קוריאה הצפונית תמיכה צבאית למשטר בבורונדי במהלך ההתקוממות. בשנים שלאחר מכן שוקמו היחסים בין שתי המדינות, ובשנת 1976 הבטיח מיקומברו תמיכה מלאה למדיניותו של קים איל-סונג, אולם הוא הודח באותה שנה. בסוף שנות ה-70, מהנדסים צפון קוריאנים הקימו ארמון נשיאותי ליורשו של מיקומברו, ז'אן-בטיסט בגאזה.

הנשיא הבא של בורונדי, פייר בויויה (ששלט בשנים 1987–1993 ו-2003-1996), תמך גם הוא בקוריאה הצפונית, ובין השאר הביע תמיכה בתוכניות קוריאה הצפונית להשגת איחוד קוריאני. בנוסף, הוא דיווח על כך שסיוע אפשרי מקוריאה הצפונית לבורונדי נשלח במהלך מלחמת קונגו השנייה.

בשנת 2011 טענה בורונדי כי רכשה נשק סיני פגום מצפון קוריאה באמצעות חברה אוקראינית, ובכך שברה את אמברגו הנשק שהוטל על קוריאה הצפונית על ידי האו"ם.

==ייצוג דיפלומטי==
לשתי המדינות אין ייצוג דיפלומטי זו בבירתה של זו.

== קישורים חיצוניים ==
יחסי ארצות הברית – מזרח טימור

יחסי ארצות הברית–מזרח טימור הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית לבין הרפובליקה הדמוקרטית של מזרח טימור.

== היסטוריה ==
מזכירת המדינה האמריקאית, [[הילרי קלינטון, יחד עם שגרירת ארצות הברית במזרח טימור ג'ודית' פרגין, מתקבלות בברכה רקדנים מסורתיים בקפה קואופרטיווה טימור בדילי, מזרח טימור, 6 בספטמבר 2012]]
למזרח טימור ישנה שגרירות בוושינגטון, וכן משלחת קבועה בניו-יורק באומות המאוחדות. ארצות הברית תמכה בתוכנית סיוע דו-צדדית גדולה לפיתוח מזרח טימור, ותרמה 20.6 מיליון דולר ב-2007, כמו כן היא תורמת כספים כחברה מרכזית במספר סוכנויות רב-צדדיות, ביניהן הבנק לפיתוח אסיה והבנק העולמי. חיל השלום האמריקני פעל במזרח טימור מאז 2002, אך הוא השהה את פעילותו במאי 2006 בשל אי שקט וחוסר יציבות.

שגרירות ארצות הברית במזרח טימור ממוקמת בפראיה דה קוקוירוס, דילי. כמו כן, שגרירת ארצות הברית במזרח טימור היא קרן קלארק סטנטון, מנהל משלחת הסוכנות האמריקנית לפיתוח בינלאומי (USAID) הוא מארק אנתוני, קצין המדיני / כלכלי / מסחרי הוא רוברטו קוירוז, ונציג מזרד ההגנה האמריקני הוא רס"ן רון סרג'נט.

== סיוע ==
=== פיתוח תהליכים פוליטיים ===
הסוכנות האמריקנית לפיתוח בינלאומי החלה לתמוך בפיתוח של תהליכים דמוקרטיים, אפקטיביים, דמוקרטיים ופוליטיים במזרח טימור בשנת 1999. בין השנים 2001 ו-2008 תרמה הסוכנות 2,215,997$ לקרן הבין-לאומית למערכות בחירות, 3,619,134$ למכון הרפובליקני הבינלאומי (IRI) ו-3,728,490$ למוסד הלאומי הדמוקרטי (NDI).

== ראו גם ==
* יחסי החוץ של ארצות הברית
* יחסי החוץ של מזרח טימור

==קישורים חיצוניים==

== הערות שוליים ==
הבחירות הכלליות בגרינלנד 2013

הבחירות הכלליות נערכו בגרינלנד ב-12 במרץ 2013. מפלגת האופוזיציה סיומוט הפכה לגדולה ביותר בפרלמנט, וזכתה ב-14 מתוך 31 המושבים. ב-26 במרץ, מנהיגת סיומוט, אלקה האמונד, הפכה לראש הממשלה האישה הראשונה של גרינלנד.

31 חברי הפרלמנט נבחרו בשיטה היחסית על פי מחוזות בחירה.

נושא הקמפיין העיקרי היה ניצול העושר המינרלי של האי. מפלגת אינואיט אטקטיגיט תמכה בכך שהעובדים הזרים, שרובם יהיו סינים, יעבדו בתעשיית הכרייה במדינה, ואילו מפלגת סיומוט התנגדה להצעה.

==תוצאות==
{| class="wikitable"
|-
! מפלגה !! קולות !! אחוזים !! מושבים !! +/–
|-
| סיומוט || 12,910 || 43.22% || 14 || 5
|-
| אינואיט אטקטיגיט || 10,374 || 34.73% || 11 || 3
|-
| סולידריות || 2,454 || 8.21% || 2 || 1
|-
| מפלגת האינואיט || 1,930 || 6.46% || 2 || חדשה
|-
| דמוקרטים || 1,870 || 6.26% || 2 || 2
|-
| התאחדות המועמדים || 326 || 1.09% || 0 || 1
|-
| עצמאיים || 9 || 0.03% || 0 || -
|-
| הצבעות פסולות || 263 || - || - || -
|-
| סך הכול || 30,136 || 100,00% || 31 || 0
|-
| בעלי זכות בחירה/ אחוז המצביעים || 40,613 || 74.2% || - || -
|}

2013
קטגוריה:2013 בפוליטיקה
הוואסונג-15

גובה ניסוי שיגור טילי קוריאה הצפונית - הוואסונג-14 והוואסונג-15
הוּאַסוֹנְג-15 (בקוריאנית: 화성-15, בהנג'ה: 火星 15, בתרגום לעברית: מארס 15) הוא טיל בליסטי בין-יבשתי המפותח ומיוצר בקוריאה הצפונית.

זהו הטיל הראשון של קוריאה הצפונית, שבאופן תאורטי, בעל יכולת פגיעה בכל אדמת ארצות הברית ומעבר לה. לטענת קוריאה הצפונית הטיל יכול לשאת ראש קרב גרעיני.

==היסטוריה==
שיגור הבכורה של הטיל נערך ב-28 בנובמבר 2017. השיגור בוצע בשעות לילה (בחושך) בניגוד לניסויי שיגור של טילים בעבר. הטיל שוגר מצפון לפיונגיאנג ונחת ממערב ליפן, בשטח ימה הכלכלי. קוריאה הצפונית העידה כי במסגרת הניסוי הטיל הגיע לגובה של 4,475 ק"מ, שוגר לטווח של 950 ק"מ ושהה באוויר במשך 53 דקות. דיווחים בתקשורת היפנית העידו על כך שהטיל, במהלך המעוף, התפרק לשלושה חלקים.

מזכיר ההגנה האמריקאי טען כי מדובר בטיל של קוריאה הצפונית שהגיע לגובה הגבוה ביותר. בהינתן שהטיל ישוגר במסלול גובה נמוך יותר, הוא יכול להגיע לטווח מקסימלי של 13,000 ק"מ (8,100 מייל) - טווח שמכסה את כל העולם למעט דרום אמריקה ואנטארקטיקה.

מומחים רבים העריכו לאחר חשיפת הטיל כי מדובר בשדרוג של טיל הוואסונג-14, עד אשר קוריאה הצפונית שחררה תמונות ווידאו של הטיל ואלו חשפו כי קיים הבדל משמעותי בצורה ובגודל בין השניים.

משגר הטיל הוא מדגם TEL בעל 9 גלגלים, גדול יותר מהמשגר שמשמש את הוואסונג-14 בעל 8 גלגלים.

==ראו גם==
*הוואסונג-14

==קישורים חיצוניים==

==הערות שוליים==

קטגוריה:טילים בליסטיים צפון-קוריאניים
קטגוריה:טילים בליסטיים בין-יבשתיים
קטגוריה:תוכנית הגרעין של קוריאה הצפונית